Bestyrelsesmøde via teams 9.3.2021

Deltagere: Mogens Schultz, Jørgen Pedersen, Ali Fabricius, Simon Højen, Ulla Toft Jensen.

Mødet blev holdt virtuelt.


Dagsorden:
1. Generalforsamling
Generalforsamling er planlagt til den til 20.4. kl. 19 på Hotel Norden. Ifølge vedtægterne skal generalforsamlingen holdes inden udgangen af april måned. Vi håber, at det bliver tilladt at samles igen inden den 20.4, men hvis forsamlingsforbuddet bliver forlænget, bliver generalforsamlingen afholdt når vi igen på samles. Vi kunne afholde den virtuelt, men finder, at det vil være bedre at rykke den til senere således at flest mulige kan deltage.   


2. Regnskab
Regnskabet er udarbejdet, og mangler nu kun revisorernes godkendelse. Når den forligger lægges regnskabet på hjemmesiden. Resultat viser et lidt mindre underskud end budgetteret.  


3. Budget
Budget for 2021 er under udarbejdelse.


4. Trappe fra stien til Solhøj
Der indhentes et tilbud, så det kan komme på generalforsamlingen. 

5. Områdets dag
Det er altid de samme personer som kommer denne dag, og de andre gange hvor der har været behov for et par hænder. Tusind tak til dem som troligt møder op, men det er jo ikke rimeligt at de samme skal tage slæbet hver gang. Vi overvejer derfor at sløjfe denne dag, og indhenter derfor tilbud på lugning af bedene og beskæring af træerne ved søen. Vi vil gerne drøfte det på generalforsamlingen

6. Evt.
[bookmark: _GoBack]Slamsugning bestilles af Jørgen til tømning af alle rensebrønde i begyndelsen af april. Vær derfor OBS på,  at der ikke fremover ligger sand og jord på vejen, som skylles ned i kloarken hver gang det regner og dermed videre ned i søen.
